**Հ Ի Մ Ն Ա Վ Ո Ր Ո Ւ Մ**

**«ՏԱՐԱԾՔ ՀԵՏ ՎԵՐՑՆԵԼՈՒ ԵՎ ԱՄՐԱՑՆԵԼՈՒ ՄԱՍԻՆ» ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ ՈՐՈՇՄԱՆ ՆԱԽԱԳԾԻ ՎԵՐԱԲԵՐՅԱԼ**

ՀՀ տարածքային կառավարման և ենթակառուցվածքների նախարարության Պետական գույքի կառավարման կոմիտե է դիմել ՀՀ քննչական կոմիտեն՝ ք. Երևան, Արաբկիր, Մամիկոնյանց փողոց թիվ 39ա հասցեում գտնվող անշարժ գույքի նկուղային հարկից 122.6 ք. մ մակերեսով տարածքը ՀՀ էկոնոմիկայի նախարարությունից հետ վերցնելու և ՀՀ քննչական կոմիտեին ամրացնելու նպատակով ՀՀ կառավարության համապատասխան որոշման նախագիծ մշակելու և շրջանառելու խնդրանքով։

Համաձայն ՀՀ քննչական կոմիտեի կողմից ներկայացված տեղեկատվության՝ քրեական գործերի արխիվացման համար անհրաժեշտ է տարածք, որը տեղակայված կլինի կենտրոնական մարմնի վարչական շենքին մոտ, այն է Արաբկիր համայնքում։

Ելնելով վերոգրյալից և հիմք ընդունելով ՀՀ էկոնոմիկայի նախարարության՝ որպես ք. Երևան, Արաբկիր, Մամիկոնյանց փողոց թիվ 39ա հասցեում գտնվող անշարժ գույքի տնօրինման լիազորությունն իրականացնող մարմնի համաձայնությունը, Պետական գույքի կառավարման կոմիտեն մշակել է «Տարածք հետ վերցնելու և ամրացնելու մասին» ՀՀ կառավարության որոշման նախագիծը, որով առաջարկվում է ք. Երևան, Մամիկոնյանց փողոց 39ա հասցեում գտնվող անշարժ գույքի նկուղային հարկից 122.6 ք. մ մակերեսով տարածքը հետ վերցնել ՀՀ էկոնոմիկայի նախարարությունից և ամրացնել ՀՀ քննչական կոմիտեին։

«Տարածք հետ վերցնելու և ամրացնելու մասին» Հայաստանի Հանրապետության կառավարության որոշման նախագծի ընդունման կապակցությամբ պետական կամ տեղական ինքնակառավարման մարմինների բյուջեներում ծախսերի և եկամուտների ավելացում կամ նվազեցում չի նախատեսվում:

«Կապը ռազմավարական փաստաթղթերի հետ. Հայաստանի վերափոխման ռազմավարություն 2050, Կառավարության 2021-2026թթ. ծրագիր, ոլորտային և/կամ այլ ռազմավարություններ». Որոշման նախագիծը բխում է Կառավարության 2021-2026թթ. ծրագրի 6.7 կետով սահմանված Պետական գույքի արդյունավետ կառավարման դրույթներից. մասնավորապես՝ սահմանվելու է պետության գործառույթների իրականացման համար անհրաժեշտ օտարման ոչ ենթակա անշարժ գույքի կազմը և նախընտրելի կառուցվածքը, ինչպես նաև ծախսերի կրճատման նպատակով ապահովվելու է պետական համակարգի մարմինների կողմից Հայաստանի Հանրապետության պետական բյուջեի միջոցների հաշվին օգտագործվող ոչ պետական սեփականություն համարվող տարածքների փոխարինումը պետության սեփականություն համարվող համապատասխան տարածքներով։